Hivatalos Lap L 029 , 31/01/1989 o. 0011 - 0012

finn különkiadás fejezet 2 kötet 7 o. 0006

svéd különkiadás fejezet 2 kötet 7 o. 0006



A Bizottság 226/89/EGK rendelete (1989. január 26.) a 16024911, 16024913, 16024915, 16024919, 16024930 és 16024950 KN-kód alá tartozó termékek hústartalmának meghatározására szolgáló eljárásokról AZ EURÓPAI KÖZÖSSÉGEK BIZOTTSÁGA, tekintettel az Európai Gazdasági Közösséget létrehozó szerződésre, tekintettel a legutóbb a 28/89/EGK rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére, mivel a Kombinált Nómenklatúra egységes alkalmazásának biztosítása érdekében a házisertés bármely fajta húst, vágási mellékterméket és belsőséget, beleértve az egyéb származású zsírokat is, tartalmazó előkészített és tartósított húsának és belsőségeinek besorolásával kapcsolatban intézkedéseket kell elfogadni; mivel a 16024911, 16024913, 16024915, 16024919, 16024930 és 16024950 KN-kód rendelkezéseinek megfelelően bármely fajta húst, vágási mellékterméket és belsőséget, beleértve az egyéb származású zsírokat is, tartalmazó előkészített és tartósított húst és belsőséget ezen összetevők tömegszázaléka szerint kell osztályozni; mivel meg kell határozni a bármely fajta hús, vágási melléktermék és belsőség, beleértve az egyéb származású zsírokat is, tömegszázalékának meghatározására vonatkozó eljárást; mivel a tapasztalatok szerint erre a legjobb biztosíték a mellékletben meghatározott eljárás; mivel e rendelet hatálybalépése magában foglalja a Közös Vámtarifa 16.02 B III c) 2 aa), bb) és cc) alszáma alá tartozó termékek hústartalmának meghatározására vonatkozó eljárásról szóló, 1983. december 12-i 3530/83/EGK bizottsági rendelet [3] hatályon kívül helyezését; mivel az e rendeletben előírt intézkedések összhangban vannak a Nómenklatúra Bizottság véleményével, ELFOGADTA EZT A RENDELETET: 1. cikk A 16024911, 16024913, 16024915, 16024919, 16024930 és 16024950 KN-kód alá besorolt előkészített és tartósított húsban vagy belsőségben lévő bármely fajta hús, vágási melléktermék és belsőség, beleértve az egyéb zsírokat is, tömegszázalékát a mellékletben leírt eljárásnak megfelelően kell meghatározni. 2. cikk A 3530/83/EGK rendelet hatályát veszti. 3. cikk E rendelet az Európai Közösségek Hivatalos Lapjában való kihirdetését követő 21. napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 1989. január 26-án. a Bizottság részéről Christiane Scrivener a Bizottság tagja [1] HL L 4., 1989.1.6., 19. o. [2] HL L 256., 1987.9.7., 1. o. [3] HL L 352., 1983.12.15., 34. o. -------------------------------------------------- MELLÉKLET VIZSGÁLATI ELJÁRÁS E melléklet alkalmazásában a húsra való hivatkozás a vágási melléktermékekre és belsőségekre is vonatkozik, a "teljes hústartalom" pedig tartalmazza a fent meghatározott húst és az egyéb származású zsírokat is. A teljes hústartalmat az alábbiak szerint határozzák meg: 1. Elemzési módszerek 1.1. Az elemzés céljából el kell készíteni a hústermék homogén és reprezentatív mintáit. 1.2. Az alábbi elemzési módszereket kell alkalmazni: 1.2.1. nitrogén: A hús és hústermékek nitrogéntartalmának meghatározása – Kjeldahl-módszer; 1.2.2. nedvesség: A hús és hústermékek nedvességtartalmának meghatározása – ISO 1442 – 1973; 1.2.3. zsírok: A hús és hústermékek teljes zsírtartalmának meghatározása – a sósavval való hidrolízist követően petroléterrel történő kivonás; 1.2.4. hamu: A hús és hústermékek hamutartalmának meghatározása – ISO 936 – 1978. 1.3. A mintavételre vonatkozó fent említett ISO-szabvány követelményei e rendelet alkalmazásában nem kötelezőek. 2. A teljes hústartalom kiszámítása Egy termék teljes hústartalmát a következő képlettel számítják ki: a zsírtalanított hús %-a | DM = | NT –Nxf×100 | teljes hús %-a | = | DEM + F | ahol NT = az elemzéssel meghatározott nitrogén (%) Nx = a nem a húsból származó nitrogén (%) f - azok a termékek, amelyek hústartalma kizárólag nyelvből áll, amelyeknél e tényező értéke 3,0 - azok a termékek, amelyek hústartalma kizárólag veséből áll, amelyeknél e tényező értéke 2,7 F = a kivonható zsírnak az elemzés alapján meghatározott mennyisége (%). A teljes nitrogéntartalmat és kivonható zsírtartalmat az 1.2.1. és az 1.2.3. pontban említett módszerekkel határozzák meg. Fel lehet becsülni a hamutartalmat (1.2.4.) és a nedvességtartalmat (1.2.2.) is, és le lehet vezetni a többi összetevő százalékos tartalmát is. A nem a húsból származó nitrogén (N x tényező) értékének kiigazítása érdekében szükséges lenne ismerni az összes nitrogént tartalmazó összetevő mennyiségét, valamint ezek nitrogéntartalmát. A következő táblázat néhány nitrogént tartalmazó, nem húsból származó, de a hústermékekben általában előforduló jellemző összetevő nitrogéntartalmát adja meg: Nem hústermékek | nitrogénszázalék | Zsemlemorzsa | 2,0 | Kazein | 15,8 | Nátrium-kazeinát | 14,8 | Szójafehérje | 14,5 | Texturált szója | 8,0 | Szójaliszt | 8,0 | Nátrium-glutamát (NG) | 8,3 | Az elemzési eljárás megismételhetőségével kapcsolatban utalni kell a megfelelő ISO-szabványra. Legalább két meghatározás átlageredményét kell figyelembe venni. --------------------------------------------------